জগদ্ধাত্রী পুজো কৃষ্ণনগরবাসীর আবেগ, রাতভর চলল বিসর্জনের শোভাযাত্রা

নদীয়া: নদীয়া (Nadia) জেলার কৃষ্ণনগরে (Krishnanagar) জগদ্ধাত্রী পুজো (Jagaddhatri 2025) মানেই উৎসব, আবেগ আর ঐতিহ্যের মেলবন্ধন। দশমীর সকাল থেকেই শহর জুড়ে শুরু হয় ঘট বিসর্জনের শোভাযাত্রা। সন্ধ্যা নামতেই শুরু হয় প্রতিমা বিসর্জন। কিন্তু সময় যত গড়িয়েছে, উৎসবের উন্মাদনা যেন তত বেড়েছে।

আরও পড়ুন: পানিহাটিতে রক্তারক্তি, ভরদুপুরে যুবককে ধারালো অস্ত্রের কোপ

শুক্রবার সন্ধ্যা থেকে শুরু হলেও শনিবার সকাল পর্যন্ত শেষ হয়নি সমস্ত প্রতিমা নিরঞ্জন। গভীর রাত পেরিয়ে সকাল হলেও ভিড় ছিল উপচে পড়া। রাস্তার দু’পারে দাঁড়িয়ে হাজার হাজার মানুষ চোখে দেখেছেন রঙ, আলো আর ঢাকের তালে শহরের প্রাণবন্ত বিসর্জন শোভাযাত্রা।

বৃষ্টি বা ক্লান্তি, কিছুই দমাতে পারেনি কৃষ্ণনগরবাসীর আনন্দ। পরিবার, বন্ধুবান্ধব, শিশু, বৃদ্ধ- সবাই মেতে উঠেছিলেন এই ঐতিহ্যবাহী উৎসবে। বহু বছর ধরেই এই জগদ্ধাত্রী পুজোর বিসর্জন কৃষ্ণনগরের এক অন্যতম আকর্ষণ, যেখানে ভোরের আলোয়ও বাজে ঢাক আর ভেসে আসে আনন্দের সুর।

দেখুন আরও খবর: